ช่วงนี้มาเดินเล่นย่านสันติธรรมบ่อย เราเลยหาร้านของกินย่านนี้ไปด้วย ร้านก๋วยเตี๋ยวต้มยำไข่หวานยางมะตูม มีป้ายหน้าร้านพร้อมภาพตี๋อ้วนชวนชิม ทำให้เราอยากลองบ้าง

ภายในร้านเปิดโล่ง ที่นั่งเยอะ มีอ่างน้ำพุน้อยๆไว้ดูร่มรื่น เมนูมีหลากหลายดี

- ก๋วยเตี๋ยวต้มยำไข่หวาน 50 บาท ได้ไข่ยางมะตูมใบ ลูกชิ้น 2 ลูก ที่นี่จะใส่หมูสับและหมูยอ  รสชาติน้าต้มยำจะเป็นแบบต้มยำน้ำข้นแต่จะออกหวานไปหน่อย

- บะหมี่ไข่ข้นต้มยำกุ้ง 60 บาท เมนูนี้รอนานจนต้องถามพนักงานว่าลืมหรือเปล่า แต่พนักงานแจ้งว่าสั่งอาหารต้องทำในครัว จะได้ช้า ถ้าบอกแต่แรกไว้เราคงไม่ต้องถาม เพราะเราเห็นมีพนักงานแค่ 2 คนและขาดแค่เมนูนี้ที่ไม่มา ปรับปรุงการบริการสักนิดจะดีมาก พอมาถึง ไข่ข้นไม่เป็นไข่ข้นเท่าไหร่ แต่ยังพอมีส่วนบนให้เห็นบ้าง ได้กุ้งตัวใหญ่มาตัว รสชาติออกหวานเช่นกัน

- ซุปกระดูก 50 บาท เป็นเมนูที่ชอบสุด ที่นี่ใช้กระดูกอ่อนและซี่โครงมาทำซุปกระดูก ได้เนื้อเยอะมาก ต้มหมูได้เปื่อยดี น้ำซุปออกหวานเค็ม